Pasau imperfecto d'indicativo en aragonés

O **pasau imperfecto d'indicativo** s'emplega pa indicar una acción verbal pasada pero vista en la suya durada, ye dicir, en una unidat de tiempo que no ha rematau, sin importar cuan empecipió ni cuan remató.

En aragonés s'expresa metendo dezaga la radiz una desinencia -**BA**, y dimpués las desinencias personals:

A desinencia personal en a 1ª persona plural cambia ta *-nos* n'este y atros tiempos verbals: o pasau imperfecto de subchuntivo y os condicionals (que derivan d'o imperfecto d'indicativo). Ye notable tamién que as formas con *-nos* son tamién esdruixulas, n'un romance que huei tiende a no pronunciar esdruixols, pero que en o pasau ne pronunciaba (como en *[[Puértolas]]*).

## Orichen
O pasau imperfecto d'indicativo en aragonés ye diferent a como ye en idiomas vecins como castellano u catalán. Ye pareixiu a como ye en italiano y gascón.

A conservación d'a *v* en la 2ª y 3ª conchugacions la consideran cualques filologos como d'acuerdo con una caracteristica d'a fonetica aragonesa, a on bi ha tendencia a la consonant oclusiva sonora latina como en *remugar*, *[[coda]]*, *[[leixiva|lexiva]]* (a *v* fricativa ye a evolución d'a *-B-* intervocalica, que ya en aragonés medieval pasó ta *b*).

*PARTI-BA-M > *Partiva* > *Partiba*
*PARTI-BA-S > *Partivas* > *Partibas*
*PARTI-BA-T > *Partiva* > *Partiba*
*PARTI-BA-MUS > *Partívanos* > *Partíbanos*
*PARTI-BA-TIS > *Partívad(e)z* > *Partíbaz*
*PARTI-BA-NT > *Partívan* > *Partiban*

Pa atros filologos ixa *v* u *b* s'ha reconstruito fa pocos sieglos por analochía con a forma de la primera conchugación y se refirman en que en aragonés medieval no s'escribe.

Manimenos como ya se sabe los textos en aragonés medieval no reflectaban de tot las trazas de la luenga charrada, sobretot lo que yera muito diferent d'os idiomas vecins, y se troban forman con *-eva* u *-iva* ya en *[[Razón feita d'Amor]]*, que ye de primers d'o sieglo XIII, de forma aislada en atros textos, y mesmo en lo castellano riojano con substrato navarro-aragonés que escribiba Gonzalo de Berceo. En o manuscrito alchamiau d'Urreya de Xalón en trobamos cualques casos (*kumplibas*, *traíba*):

En a Cronica de Sant Chuan d'a Penya en trobamos estos eixemplos:

Tamién s'ha documentau repuis d'imperfectos en -*iba* en lo castellano de sustrato aragonés u parla baturra que se charra en lo norte de Teruel, en caspolín, chipranesco y en enguerín.

## Variants
En ansotano la primera persona d'este imperfecto s'indica con una -i desinencial (*aduyabai*, *debebai*, *partibai*), feito que yera extendiu en lo romance navarro d'a redolada d'Eslava y que encara hue s'emplega en a parla baturra d'o norte y centro d'a comarca aragonesa de Cinco Villas y en l'aragonés d'o norte d'ista zaguera comarca.

En chistabín a primera persona s'indica con *-abe*, *-ebe*, *-ibe*, feito que probablement se relacione con como ye huei en ansotano:
**Cantavai* > *Cantave* > *Cantabe*.

Feito que ye lochico tenendo en cuenta que los diftongos decreixients latinos -AI- en aragonés se tornan -y-:
**MAGIS* > **mais* > *mes*
**FORNAIRUS* > *Fornair(o)* > *Forner(o)*.

En a parla local benasquesa de Sagún también se troba primera persona singular d'o pasau imperfecto rematadas en *-e*: *yo manabe*, *yo ubribe*, *yo venibe*, que en o verbo estar-ser da a forma *yo yebe*. Tamién ye diferent a primera persona plural, que remata en *-en*: *nusaltros manaben*, *nusaltros ubriben*, *nusaltros veniben*, *nusaltros yeben*.

En as parlas meridionals a on la presión d'o castellano ye mes gran, como en l'ayerbense u en l'aragonés oriental d'o sud como en o baixo-ribagorzano, o imperfecto d'a 2ª conchugación se fa como en la 3ª (*queriba*, *debiba*).

## Notas


## Referencias

## Se veiga tamién
*Pasau imperfecto d'indicativo.